《和叔毅见寄二首 其二》
宋代·孙觌

莫遣声名夸俗子，且将筋力伴耕农。五湖鱼鸟非先素，一坞山林肯见容。

翠出短樊供小摘，香浮大甑饱新舂。邻翁莫怪频来集，门户如今有八龙。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。